מוצאי חג
במוצאי החג, בחוף הקאונטרי,; רואים את החג יוצא, פשוטו כמשמעו.; המון רב, כמו על פי אות,; קם על רגליו, אוסף מטלטליו,; ומפנה לים גבו.; ילדים מסירים עפיפונים; שקישטו את השמיים,; כל אחר הצהריים.; הורים מקפלים כסאות,; אורזים שמשיות,; שבצילן ישבו בלב קל.; והלה שוב, מתמלא בדאגות,; המחר המחרתיים.; בשקט ובהכנעה,; צועדים החוגגים במעלה החוף,; אל החשכה המתעבה; מעל לצבא המכוניות; הממתינות לקחת אותם; מקודש לחול, מחופש לעול.; והזונות הזקנות חוזורת,; לתפוס את מקומן הקבוע.; במגרש החניה המתרוקן; מדליקות מדורה עשנה; למשוך לקוחות, לגרש צינה,; מפסולת שהשאירו,; חוגגי ראש השנה.; בשקט ובהכנעה...; 